கண்டியில் நிகழ்ந்த ஒரு வழக்கை ஆர்மண்ட் டீ சூசா ஒரு உதாரணமாக காட்டுகிறார். கண்டியில் இருந்த முஸ்லிம் கடையொன்றின் சொந்தக்காரரான லெப்பை முகமது இஸ்மாயில் சிங்களவர்கள் குறித்த பீதி, முஸ்லிம்களின் மீதான அனுதாபம் என்பவற்றை வஞ்சகமாக துஷ்பிரயோகம் செய்து பலன்பெற பலமுறை முற்பட்டார். ஒரு முறை ஜூன் மாத நடுப்பகுதியில் அவர் தேசிய வங்கியில் (நேஷனல் பேங்க்) காசாளராக பணிபுரிந்த வல்லிபுரம் என்பவரை தொடர்புகொண்டார். இந்த சம்பவம் குறித்து மாவட்ட நீதிபதி கூறிய கருத்தை இங்கு பகிர்வது நல்லது.